Google Docs en Google Classroom | © My Klaskamer - idees en gedagtes uit 'n juffrou se pen
Google Docs en Google Classroom
Juffer	afrikaans	Classroom, Google, praat en tik, Vertaal	Lewer kommentaar
Google het 'n oulike toep (app) vir ouens wat sukkel met die spel- en tikwerk. Begin deur 'n "gmail"-rekening te skep. Gaan dan na die toep-opsies regs, bo-aan die webblad en klik op die blokkies.
Google Docs het 'n blou prentjie. Klik daarop om 'n nuwe dokument oop te maak.
Dit werk nou net soos 'n Word-dokument en jy kan jou werk privaat aanlyn (onder jou e-pos inskrywing) stoor. As jy lus het vir iets nuuts, kan jy die volgende probeer:
Gaan na "Tools" en klik dan op "Voice Typing". 'n Mikrofoon sal links verskyn. Klik daarop en begin gesels. Ek tik my leestekens self, maar jy kan dit hardop noem. In die voorbeeld, het ek in Engels gesels en die dokument vertaal.
Verlig die teks en gaan na "Tools" en "Translate document". Jy kan nou tale soos Afrikaans en Swahili kies en siedaar!
*In die vertaling is daar nog hier en daar woordorde probleme, maar jy kan die woorde dan net na die korrekte plekke skuif.
2. Skep 'n aanlyn, interaktiewe klaskamer vir jou vakgebied. Hierdie toep werk goed as beide die leerders en hul ouers 'n gmail-rekening het.
Gaan na die toep-opsies en soek "Classroom".
Skep nou 'n klaskamer met versierings en beskrywings van jou keuse. Bv. Graad 6 Huistaal, Grade 4 FAL…
Wanneer jy tevrede met die uitleg is, kan jy die klas se wagwoord met jou leerders en hul ouers deel.
Klik op die plusteken regs onder en begin opdragte en take byvoeg. As die ouers die toep op hul slimfone of rekenaars laai, sal hulle die huiswerk kan sien en volg. Dit verskyn op Google Calendar – waar jy hulle voor die inhandigingsdatum daaraan kan herinner.
Sluit aan by 4 113 ander intekenaars
Jeannie Meintjies oor Ontmoet vir Juffrou
Juffer oor disleksie
Ilze oor rympies, gedigte en versi…
Stancia oor disleksie
Elize Trollip oor KABV-Werkboeke / CAPS Workbook…
Mandi Smit oor Ontmoet vir Juffrou
Little Writer Tracing App: Trace Letters & Numbers - Innovative Mobile Apps
Dora and Friends Back to the Rainforest HD - Nickelodeon
Piggy Bank SA Rands (ZAR) - SMART GECKO SOFTWARE DEVELOPMENT (PTY) LTD
My Klaskamer is 12 jaar oud!
Boomplantweek en Lentedag
myklaskamer.com/2020/10/05/ond… #myklaskamer #TeachersDay #onderwysersdag https://t.co/Wa3fbBkAk4 3 weeks ago